paragraph_text: U Novigradsko more ulijeva se Zrmanja, duga 69 km i porječjem od 554 km&sup2;. U odnosu na ukupnu zapremninu Novigradskog mora (511,5 x 10<sup>6</sup> m&sup3;), Zrmanja donese godišnje u prosjeku 2,3 puta više vode (1167 x 10<sup>6</sup> m&sup3;) nego što iznosi njegova zapremnina. Naime, prosječni protok na ušću je 37 m<sup>3</sup>/sec. Stoga je utjecaj Zrmanje izuzetno jak, presudan za fizička, kemijska, biološka i opća geografska svojstva Novigradskog mora. Osim Zrmanje značajne su još pritoke Bašćica, Draga, Slapaca i druge manje, a važne su i vode koje dotječu iz Karinskog mora u koje utječu Karišnica i Bijela.